《吴门值钱饮光惠诗赋答》
清代·胡会恩

南国灵光尚巍然，孤云踪迹老龙眠。诗名海内推尊宿，道貌尘中讶散仙。

前代清流端礼石，荒江甲子义熙年。他时若问遗民录，桑海苍凉姓字传。

作者简介：清浙江德清人，字孟纶，号苕山。胡渭侄。康熙十五年进士，官至刑部尚书，为官以勤慎称。诗有清腴之致。有《清芬堂存稿》。